Jo que les vedí ja que somauen e multiplicauen, metí en patz era luta, desaganchè as dus, e lheuè deth solèr ar agent, que ploraue damb grana tristor; metí ath mèn oncle en lhet, que hec cortesia a un candelabre de pau qu'auie, en tot pensar-se qu'ère un convidat; li treiguí era còrna ath porcelièr, que, donques qu'es auti dormien, non lo podia hèr a carar, dident que li balhèssen era còrna, pr'amor que non i auie arrés que se'n sabesse mès tonades damb era e que lo volie tocar damb er orgue.